รสนา อัด ปปช.ชี้นำปมนาฬิกาหรู-แหวนเพชร บิ๊กป้อม ได้หลังปี57ไม่ผิด
รสนา โพสต์อัด ป.ป.ช. พูดแบะท่าให้ บิ๊กป้อม ปมนาฬิกาหรู แหวนเพชร โดยชี้นำไปก่อน หลังปี 57 ได้ของมา ก็ไม่ถือว่าผิด เย้ยเจ้านายลูกน้องสอบกันเอง พร้อมตอกใส่ คสช.-สนช.-ป.ป.ช.ขบวนการผลัดกันเกาหลัง ปูด สนช.เขียน ก.ม.ลูกต่ออายุให้ ป.ป.ช,เมื่อวันที่ 9 ธ.ค.60 น.ส.รสนา โตสิตระกูล อดีตสปช.โพสต์เฟซบุ๊กส่วนตัว ว่า สายตา 70 ล้านคู่ของคนไทยกำลังโฟกัสไปที่ประธาน ป.ป.ช. ที่เคยถูกสังคมตั้งคำถามว่าได้ตำแหน่งเพราะความสัมพันธ์กับ พล.อ ประวิตร วงษ์สุวรรณ รองนายกฯในฐานะนายกับลูกน้องมาก่อนใช่หรือไม่ หลังจากนั้นสังคมก็ตั้งคำถามอีก ตอนท่านประธานเข้าดำรงตำแหน่งไม่นานก็มีดำริให้ ป.ป.ช.ถอนฟ้องคดี 7 ตุลา 2551 ที่มีผู้ถูกกล่าวหาที่ชื่อ พล.ต.อ พัชรวาท วงษ์สุวรรณ อยู่ด้วย ทีนี้ถึงคราวที่ ป.ป.ช.จะต้องตรวจสอบการแจ้งบัญชีทรัพย์สินเรื่องนาฬิกาแบรนด์เนมและแหวนเพชรของพี่ใหญ่ ประธานป.ป.ช.แทนที่จะเงียบเพื่อรักษาความเป็นกลาง แต่กลับพูดชี้นำว่า ถ้าหลังปี 57 พล.อ.ประวิตร ได้ของมา ก็ไม่ถือว่าผิด เพราะตามกฎหมายต้องยื่นอีกครั้งคือ หลังพ้นตำแหน่ง ไม่ใช่ได้ทรัพย์สินมาแล้วต้องมายื่นเลย อย่างนี้เรียกว่าบอกใบ้ข้อสอบ ใช่หรือไม่ แต่น่าเสียดายที่ พล.อ.ประวิตรได้หลุดปากออกมาเสียแล้วว่า เป็นของเก่าเก็บ ซึ่งคนได้ยินกันทั้งประเทศ คงจะต้องหาคำนิยามแล้วว่า ของเก่าเก็บ หมายความว่าของนั้นควรได้มานานสักกี่ปี จึงจะเรียกว่า ของเก่าเก็บ ใช่หรือไม่   ,น.ส.รสนา ระบุว่า อีกประการหนึ่ง ร่างพ.ร.บ.ประกอบรัฐธรรมนูญ ว่าด้วย ป.ป.ช.ที่กำลังพิจารณากันอยู่ในชั้น กมธ.ของสนช.ก็มี ข่าวแว่วมาว่า คณะกรรมการป.ป.ช.ชุดนี้แม้จะขาดคุณสมบัติตามที่บัญญัติไว้ในรัฐธรรมนูญ 2560 ก็ตาม แต่จะได้ต่ออายุให้อยู่ต่อไปโดยคณะกรรมาธิการใน สนช.ที่มี พล.ต.อ.พัชรวาท เป็น กมธ.คนหนึ่ง และถ้าหาก สนช.จะผลักดันให้ผ่านเป็นหวยล็อกดังที่มีข่าวแว่วออกมา สังคมก็คงจะอดตั้งข้อสงสัยไม่ได้ว่าทั้ง ป.ป.ช. คสช. และสนช.เป็นขบวนการผลัดกันเกาหลังให้กันและกัน ใช่หรือไม่.
รสนา โพสต์อัด ป.ป.ช. พูดแบะท่าให้ บิ๊กป้อม ปมนาฬิกาหรูแหวนเพชร โดยชี้นำไปก่อน หลังปี 57 ได้ของมา ก็ไม่ถือว่าผิด เย้ยเจ้านายลูกน้องสอบกันเอง พร้อมตอกใส่ คสช.-สนช.-ป.ป.ช.ขบวนการผลัดกันเกาหลัง ปูด สนช.เขียน ก.ม.ลูกต่ออายุ
รสนา โตสิตระกู,นาฬิกาหรู,แหวนเพชร,ประวิตร วงษ์สุวรรณ,ป.ป.ช.,ข่าวทั่วไป